JASเปิดโครงการซื้อหุ้นคืน300ล้านบาท
บริษัทจัสมิน อินเตอร์เนชั่นแนล&nbsp;เปิดโครงการซื้อหุ้นคืน 300 ล้านบาท เริ่ม วันที่ 9 พ.ย.2553
3 พ.ย. 2553

บริษัทจัสมิน อินเตอร์เนชั่นแนล เปิดโครงการซื้อหุ้นคืน 300 ล้านบาท เริ่ม วันที่ 9 พ.ย.2553 
บริษัทจัสมิน อินเตอร์เนชั่นแนล(JAS) เปิดเผยว่า คณะกรรมการบริษัทฯ มีมติอนุมัติให้บริษัทจัดทำโครงการซื้อหุ้นคืนเพื่อบริหารทางการเงิน จำนวน 739,949,138 หุ้นซึ่งคิดเป็นสัดส่วน 10%ของทุนชำระแล้ว ในวงเงินไม่เกิน 300 ล้านบาท โดยจะซื้อผ่านตลาดหลักทรัพย์ในระยะเวลา 6 เดือน เริ่มตั้งแต่ วันที่ 9 พ.ย.2553 เป็นต้นไป 
ด้านผลการดำเนินงานของบริษัทงวดไตรมาส 3 ปีนี้ กำไรสุทธิ 348.72 ล้านบาท กำไรต่อหุ้นเท่ากับ 0.048บาท เพิ่มขึ้น98% เทียบกับจำนวน 175.68  ล้านบาทในช่วงเดียวกันปีก่อน และรวม 9 เดือนแรกมีกำไรสุทธิ 715.30 ล้านบาทขยายตัว 37%เปรียบเทียบกับจำนวน 530.99 ล้านบาท 
สาเหตุที่มีกำไรดีขึ้นมาก มาจากบริษัทฯ และบริษัทย่อยมีรายได้จากการขายและบริการในไตรมาส3 จำนวน 2,669 ล้านบาท เ เพิ่มขึ้นจำนวน 680 ล้านบาท หรือคิดเป็น 34% โดยรายได้หลักมาจากบริษัท จัสมิน เทเลคอมซิสเต็มส์  และบริษัท ทริปเปิลที บรอดแบนด์ 
นอกจากนี้ บริษัทฯ และบริษัทย่อยมีกำไรจากอัตราแลกเปลี่ยนจำนวน 36 ล้านบาท เพิ่มขึ้นจำนวน 29 ล้านบาท และบริษัทย่อยมีผลกำไรจากการจำหน่ายเงินลงทุนในหลักทรัพย์เผื่อขาย จำนวน 12 ล้านบาท และตั้งค่าเผื่อหนี้สงสัยจะสูญ จำนวน 18 ล้านบาท
ด้านราคาหุ้นบวก 6% เศษหรือ 11 สตางค์ต่อหุ้นซื้อขายบริเวณ 1.81 บาท